da nb de en de da da cs da da de da nb fr da de da de da da cs da da de da nb fr da de da de de da da da da da da da da da da da da da fr da da da en da nb da nb sv nb da da da da sv nb fr fr en nb nb da da da da da ca en da nb ca
Målsætningen for nybygning og ombygning af Det Grønlandske Hus har været at skabe gode og velfungerende rammer for såvel ansatte som brugere af stedet og besøgende.
Det Grønlandske Hus og Aarhus Kommune er bygherrer for ombygning og opførelse af den nye Kultursal. Hele projektet er bl.a. blevet muligt pga. en rundhåndet donation fra A.P. Møller og Hustru Chastine Mc-Kinney Møllers Fond til almene Formaal.
Det Grønlandske Hus ønskede sig en markant og dragende kultursal, der skulle vække nysgerrigheden hos nye gæster og synliggøre og markedsføre grønlandsk kultur i Aarhus. Et naturligt stop ud af byen, på vejen ud i naturen for lokale aarhusianere, turister og andre besøgende.
Arkitektur, kultur og identitet
Den nye sal er placeret syd for det eksisterende hus. Lettere drejet og trukket ud i flugt med bebyggelsen. Huset markerer den nye hovedindgang til Det Grønlandske Hus og indbyder gæster til at komme indenfor. Huset er inspireret af sindbilledet på et grønlandsk hus. Et knapt og skarptskåret træhus med saddeltag. Den rene og præcise form respekterer stedets arkitektur samtidig med, at proportioner og materialevalg står i kontrast til denne.
Rummet kan deles op af indbyggede foldevægge. Herved opnås, at rum med direkte tilknytning til foyer og butik står til fri afbenyttelse, mens rum i den østligste del kan benyttes til møder eller samling.
Aarhus Kommune og Det Grønlandske Hus
Nybyg 258 m2, Ombyg 220 m2
Wainø og Frandsen Landskabsarkitekter
Pedro Parola, RUBOW arkitekter A/S
Udført, med donation fra A.P. Møller og Hustru Chastine Mc-Kinney Møllers Fond til almene Formaal